ddrg/super_eurlex huggingface dataset:
A Bizottság 1232/98/EK rendelete

(1998. Június 17.)

az Európai Gazdasági Közösségben a termékek tevékenység szerinti statisztikai osztályozásáról (CPA) szóló 3696/93/EGK tanácsi rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az Európai Gazdasági Közösségben a termékek tevékenység szerinti statisztikai osztályozásáról (CPA) szóló, 1993. október 29-i 3696/93/EGK tanácsi rendeletre [1] és különösen annak 5. cikke (b) pontjára,

mivel a közösségi statisztikai igények kielégítése céljából a 3696/93/EGK rendelet megállapította a termékek statisztikai osztályozását (a továbbiakban: CPA);

mivel a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendelet [2] I. mellékletét módosító, 1995. október 10-i 2448/95/EK bizottsági rendeletnek megfelelően a Harmonizált Rendszer és a Kombinált Nómenklatúra módosításai szükségessé teszik a CPA kisebb módosítását, valamint a szövegek összehangolását és pontosítását;

mivel a CPA módosítását követően átmeneti időszakra van szükség;

mivel az e rendeletben meghatározott rendelkezések összhangban vannak a Tanács 89/382/EGK, Euratom határozatával [3] létrehozott statisztikai programbizottság véleményével;

ELFOGADTA EZT A RENDELETET:

1. cikk

A 3696/93/EGK rendelet mellékletének helyébe e rendelet melléklete lép.

2. cikk

A HR/KN-re utaló hivatkozásokat a HR/KN 1996. évi változata alapján frissíteni kell.

3. cikk

(1) A CPA-n alapuló nemzeti termékosztályozásokat legkésőbb 1998. december 31-ig ki kell igazítani.

(2) Az említett határidőt a Bizottság legfeljebb két évvel meghosszabbíthatja, amennyiben a nemzeti statisztikai rendszereket ki kell igazítani.

4. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. június 17-én.

a Bizottság részéről

Yves-Thibault De silguy

a Bizottság tagja

[1] HL L 342., 1993.12.31., 1. o.

[2] HL L 259., 1995.10.30., 1. o.

[3] HL L 181., 1989.6.28., 47. o.

--------------------------------------------------

MELLÉKLET

Lásd: A Bizottság 204/2002/EK rendelete, HL L 36., 2002.2.6., 1. o.

--------------------------------------------------
A Bizottság 1472/98/EK rendelete

(1998. július 9.)

a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló 1221/97/EK tanácsi rendelet végrehajtásának részletes szabályairól szóló 2300/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a méz termelésének és forgalmazásának javítására irányuló intézkedések alkalmazására vonatkozó általános szabályok megállapításáról szóló, 1997. június 25-i 1221/97/EK tanácsi rendeletre [1] és különösen annak 5. cikkére,

mivel a 758/98/EK bizottsági rendelettel [2] módosított 2300/97/EK bizottsági rendelet [3] megállapítja a méz termelésének és forgalmazásának javítására irányuló intézkedések végrehajtásához szükséges rendelkezéseket;

mivel az említett módosítás a programokról szóló értesítés időpontját korábbi időpontban állapította meg; mivel – ennek eredményeként – az ezekre a programokra vonatkozó mezőgazdasági átváltási arány időpontját is módosítani kell;

mivel az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

A 2300/97/EK rendelet 5. cikke helyébe a következő rendelkezés lép:

"5. cikk

A 3. cikkben említett összegre alkalmazandó mezőgazdasági átváltási arány az adott programról szóló értesítés évében május 1-jén hatályos arány."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 9-én.

a Bizottság részéről

Franz Fischler

a Bizottság tagja

[1] HL L 173., 1997.7.1., 1. o.

[2] HL L 105., 1998.4.4., 5. o.

[3] HL L 319., 1997.11.21., 4. o.

--------------------------------------------------
A Bizottság 1576/98/EK rendelete

(1998. július 22.)

az egyes elnevezéseknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben előírt Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel Franciaország a 2081/92/EGK rendelet 5. cikke szerint továbbította a Bizottságnak egy elnevezés földrajzi jelzésként való bejegyzésére vonatkozó kérelmét;

mivel az említett rendelet 6. cikkének (1) bekezdésével összhangban megállapították, hogy a kérelem megfelel a rendeletben foglalt valamennyi előírásnak, különösen abban a tekintetben, hogy a kérelem tartalmazza a rendelet 4. cikkében előírt valamennyi adatot;

mivel a jelen szerződés mellékletében szereplő elnevezésnek az Európai Közösségek Hivatalos Lapjában való közzétételét követően [3] a fent említett rendelet 7. cikke értelmében nem érkezett tiltakozás a Bizottsághoz;

mivel következésképpen ezt a nevet be kell jegyezni az Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba, és ezáltal ez a Közösség egész területén földrajzi jelzésként oltalmat élvez,

mivel e rendelet melléklete kiegészíti a legutóbb az 1265/98/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK bizottsági rendelet melléklete a mellékletben szereplő névvel egészül ki, és ezt bejegyzik a 2081/92/EGK rendelet 6. cikkének (3) bekezdésében előírt Oltalom alatt álló eredetmegjelölések és földrajzi jelzések nyilvántartása elnevezésű nyilvántartásba, mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. július 22-én.

a Bizottság részéről

Franz Fischler

a Bizottság tagja

[1] HL L 156., 1997.6.13., 10. o.

[2] HL L 208., 1992.7.24., 1. o.

[3] HL C 336., 1997.11.7., 4. o.

[4] HL L 175., 1998.6.19., 7. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS II. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Gyümölcs- és zöldségfélék

FRANCIAORSZÁG:

- Lentilles vertes du Berry (OFJ)

--------------------------------------------------
A Bizottság 2194/98/EK rendelete

(1998. október 12.)

a szarvasmarhafélék azonosítási és nyilvántartási rendszere keretében használt füljelzők tekintetében a 2629/97/EK rendelet módosításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a szarvasmarhafélék azonosítási és nyilvántartási rendszerének létrehozásáról, valamint a marhahús és marhahúskészítmények címkézéséről szóló, 1997. április 21-i 820/97/EK tanácsi rendeletre [1] és különösen annak 10. cikkének a) pontjára,

mivel az 1177/98/EK rendelettel [2] módosított 2629/97/EK bizottsági rendelet [3] részletes szabályokat állapít meg a szarvasmarhafélék azonosítási és nyilvántartási rendszere keretében a füljelzők, az állomány-nyilvántartások és a marhalevelek tekintetében;

mivel a szarvasmarhafélék Közösségen belüli kereskedelmének terén előforduló nehézségek elkerülése és a jelenlegi szabályok tisztázása érdekében szükséges engedélyezni az állattartóknak, hogy – amennyiben így kívánják és a nemzeti rendelkezésekkel összhangban – előre beszerezzék a szükségleteiket legfeljebb egyéves időtartamra fedező, megfelelő füljelzőmennyiséget;

mivel a 2629/97/EK rendeletet megfelelően módosítani kell;

mivel az e rendeletben előírt intézkedések összhangban vannak az Európai Mezőgazdasági Orientációs és Garanciaalap Bizottságának véleményével,

ELFOGADTA EZT A RENDELETET:

1. cikk

A 2629/97/EK rendelet 1. cikke a következő (5) bekezdéssel egészül ki:

"(5) A állattartók számára engedélyezett, hogy – amennyiben így kívánják és a nemzeti rendelkezésekkel összhangban – előre beszerezzék a szükségleteiket legfeljebb egyéves időtartamra fedező, megfelelő füljelzőmennyiséget. Olyan gazdaságok esetében, amelyekben legfeljebb öt állatot tartanak, az illetékes hatóság öt pár füljelzőt biztosíthat előre."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

A rendeletet 1998. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. október 12-én.

a Bizottság részéről

Franz Fischler

a Bizottság tagja

[1] HL L 117., 1997.5.7., 1. o.

[2] HL L 163., 1998.6.6., 19. o.

[3] HL L 354., 1997.12.30., 19. o.

--------------------------------------------------
A Bizottság 2387/98/Euratom rendelete

(1998. november 3.)

az egy félként fellépő Európai Atomenergia-közösségnek és Európai Közösségnek a Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993-as megállapodáshoz történő csatlakozásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Atomenergia-közösséget létrehozó szerződésre, és különösen annak 101. cikke második bekezdésére,

tekintettel a Tanács jóváhagyására,

mivel az egy félként fellépő Európai Atomenergia-közösségnek és Európai Közösségnek a Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993-as megállapodáshoz történő csatlakozását az Európai Atomenergia-közösség nevében jóvá kell hagyni,

ELFOGADTA EZT A RENDELETET:

1. cikk

Az egy félként fellépő Európai Atomenergia-közösségnek és Európai Közösségnek az 1997. július 7-i jegyzőkönyvvel módosított, Kanada, Svédország, Ukrajna és az Amerikai Egyesült Államok között létrejött, egy ukrajnai tudományos és technológiai központ létrehozásáról szóló 1993-as megállapodáshoz (a továbbiakban: a megállapodás), illetve az Európai Közösségek 1. cikkre vonatkozó nyilatkozatához történő csatlakozását az Európai Atomenergia-közösség nevében a Bizottság jóváhagyja.

A megállapodás, a csatlakozási okirat és a nyilatkozat szövegét csatolták e rendelethez [1].

2. cikk

A megállapodás IV. cikkének (C) bekezdése szerint a Tanács és a Bizottság kinevez egy-egy közösségi képviselőt az igazgatótanácsba.

3. cikk

A központ jogi személy, és a jogi személyekre alkalmazandó közösségi jog szerint a legteljesebb jogképességgel rendelkezik, és, kiváltképpen, szerződhet, ingó és ingatlan vagyont szerezhet és elidegeníthet, és bíróság előtt eljárhat.

4. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 3-án.

a Bizottság részéről

az Elnök

Jacques Santer

[1] HL L 225., 1998.8.12., 4. o.

--------------------------------------------------
A Bizottság 2581/98/EK rendelete

(1998. november 30.)

a baromfihús-ágazat kiviteliengedély-rendszere végrehajtására vonatkozó részletes szabályok megállapításáról szóló 1372/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2916/95/EK bizottsági rendelettel [1] módosított, a baromfihús piacának közös szervezéséről szóló, 1975. október 29-i 2777/75/EGK tanácsi rendeletre [2] és különösen annak 3. cikke (2) és 8. cikke (12) bekezdésére,

mivel a legutóbb a 1009/98/EK rendelettel [3] módosított 1372/95/EK bizottsági rendelet [4] részletes szabályokat állapított meg a kiviteliengedély-rendszer végrehajtására a baromfihús-ágazatban;

mivel az export-visszatérítésekre jogosult termékek körét a baromfihús-ágazatban és az ilyen támogatásokra jogosult érkezési helyek körét legutóbb a 2580/98/EK rendelet [5] módosította; mivel az 1372/95/EK rendelet I. és III. mellékletét ennek megfelelően kell alkalmazni;

mivel az e rendeletben foglalt intézkedések összhangban vannak a Baromfihús- és Tojáspiaci Irányítóbizottság véleményével,

ELFOGADTA EZT A RENDELETET:

1. cikk

Az 1372/95/EK rendelet I. és III. melléklete helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. november 30-án.

a Bizottság részéről

Franz Fischler

a Bizottság tagja

[1] HL L 305., 1995.12.19., 49. o.

[2] HL L 282., 1975.11.1., 77. o.

[3] HL L 133., 1995.6.17., 26. o.

[4] HL L 145., 1998.5.15., 8. o.

[5] HL L 322., 1998.12.1., 31. o.

--------------------------------------------------

I. MELLÉKLET

I. MELLÉKLET

Az export-visszatérítésnél alkalmazott mezőgazdasági terméknómenklatúra szerinti termékkód | Kategória | Biztosíték mértéke (ECU/100 kg) nettó súlyra |

010511119000010511199000010511919000010511999000 | 1 | — |

010512009000010519209000 | 2 | — |

020712109900020712909990 | 3 | 10312 |

020712909190 | 4 | 10312 |

020725109000020725909000 | 5 | 3 |

020714209900020714609900020714709190020714709290 | 6a | 7 |

020714209900020714609900020714709190020714709290 | 6b | 7 |

020727109990 | 7 | 3 |

020727609000020727709000 | 8 | 3 |

--------------------------------------------------

II. MELLÉKLET

III. MELLÉKLET

Angola

Szaúd-Arábia

Kuvait

Bahrein

Katar

Omán

Egyesült Arab Emirátusok

Jordánia

Jemeni Köztársaság

Libanon

Irán

Irak

--------------------------------------------------
A Bizottság 1764/98/EK rendelete

(1998. augusztus 10.)

a juhhús- és kecskehúságazat termékeinek kivitele és behozatala tekintetében a 3013/89/EGK tanácsi rendelet alkalmazására vonatkozó részletes szabályok megállapításáról szóló 1439/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1589/96/EK rendelettel [1] módosított, a juh- és a kecskehús piacának közös szervezéséről szóló, 1989. szeptember 25-i 3013/89/EGK tanácsi rendeletre [2] és különösen annak 9. cikke (2) bekezdésére és 12. cikke (4) bekezdésére,

mivel Ausztrália és Új-Zéland új hatóságokat jelölt ki az eredetigazolások kiadására; mivel a legutóbb a 2526/95/EK rendelettel [3] módosított 1439/95/EK bizottsági rendelet [4] I. mellékletét ennek megfelelően módosítani kell; mivel Ausztráliában az új kibocsátó hivatal kijelölése 1998. július 1-jétől hatályos, az említett hivatal által kiadott okmányokat ettől az időponttól kell érvényesnek tekinteni;

mivel az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1439/95/EK rendelet I. melléklete a következőképpen módosul:

a) az "Australian Meat and Livestock Corporation" elnevezésű hatóság helyébe a "Department of Primary Industries and Energy" lép.

b) a "New Zealand Meat Producers Board" elnevezésű hatóság helyébe a "New Zealand Meat Board" lép.

2. cikk

Ez a rendelet az Európai Közösségek Hivatalos Lapjábanvaló kihirdetését követő hetedik napon lép hatályba.

Az 1. cikk a) pontját 1998. július 1-jétől, az 1. cikk b) pontját 1998. szeptember 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. augusztus 10-én.

a Bizottság részéről

Martin Bangemann

a Bizottság tagja

[1] HL L 206., 1996.8.16., 25. o.

[2] HL L 289., 1989.10.7., 1. o.

[3] HL L 258., 1995.10.28., 48. o.

[4] HL L 143., 1995.6.27., 7. o.

--------------------------------------------------
A Bizottság 2831/98/EK rendelete

(1998. december 22.)

a 3072/95/EK tanácsi rendeletnek a rizs importvámja tekintetében történő alkalmazására vonatkozó részletes szabályokról szóló 1503/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2072/98/EK rendelettel [1] módosított, a rizs piacának közös szervezéséről szóló, 1995. december 22-i 3072/95/EK tanácsi rendeletre [2] és különösen annak 11. cikke (4) bekezdésére,

mivel az 1470/98/EK rendelettel [3] módosított 703/97/EK bizottsági rendelet [4] által bevezetett, az 100620 KN-kód alá tartozó előhántolt rizs teljes importvámjának meghatározására szolgáló kumulatív beszedési rendszer (KBR) kísérleti időszaka 1998. december 31-én lejár; mivel a rendszer 703/97/EK rendelet 10. cikke (4) bekezdése szerinti értékelése azt mutatja, hogy a rendszert nem célszerű a fenti dátumon túl meghosszabbítani;

mivel az előhántolt indica rizsnek az Egyesült Államok piacán érvényes reprezentatív árának meghatározásakor a jelenlegi gazdasági körülmények indokolttá teszik a legutóbb az 1403/97/EK rendelettel [5] módosított 1503/96/EK bizottsági rendelet [6] mellékletében felsorolt referenciaminőségekre feljegyzett árak emelését; mivel ezt az emelést a Bizottság bármikor ellenőrizheti; mivel ezért a fenti rendeletet módosítani kell;

mivel a Gabonapiaci Irányítóbizottság az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

Az 1503/96/EK rendelet I. mellékletének helyébe e rendelet melléklete lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. december 22-én.

a Bizottság részéről

Franz Fischler

a Bizottság tagja

[1] HL L 265., 1998.9.30., 4. o.

[2] HL L 329., 1995.12.30., 18. o.

[3] HL L 194., 1998.7.10., 5. o.

[4] HL L 104., 1997.4.22., 12. o.

[5] HL L 194., 1997.7.23., 2. o.

[6] HL L 189., 1996.7.30., 71. o.

--------------------------------------------------

MELLÉKLET

I. MELLÉKLET

| Indica rizs | Japonica rizs |

| Előhántolt | Hántolt | Előhántolt | Hántolt |

KN-kód | 10062017 10062098 | 10063027 10063048 10063067 10063098 | 100620 de nem 10062017 10062098 | 100630 de nem 10063027 10063048 10063067 10063098 |

Referenciaminőség | US hosszú szemű 2/4/73 US hosszú szemű, előfőzött 1/4/88 | thai 100 % B | US Gulf félgömbölyű |

Származási hely | USA | Thaiföld | USA | USA |

Szakasz | CIF ömlesztett ARAG | CIF ömlesztett ARAG | CIF ömlesztett ARAG | CIF ömlesztett ARAG |

--------------------------------------------------
A Bizottság 739/98/EK rendelete

(1998. április 1.)

a bizonyos sertéshústermékek export-visszatérítésére vonatkozó különleges feltételekről szóló 2331/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel [1] módosított, a sertéshús piacának közös szervezéséről szóló, 1975. október 29-i 2759/75/EGK tanácsi rendeletre [2] és különösen annak 13. cikke (12) bekezdésére és 22. cikkére,

mivel a 2331/97/EK bizottsági rendelet [3] minőségi feltételeket állapít meg, amelyeknek az egyes, export-visszatérítéssel támogatott feldolgozott sertéshústermékeknek meg kell felelniük;

mivel a legutóbb a 409/98/EK rendelettel [4] módosított, az export-visszatérítésekre vonatkozó mezőgazdasági terméknómenklatúra létrehozásáról szóló, 1987. december 17-i 3846/87/EGK bizottsági rendelet [5] megállapítja azon termékek jegyzékét, amelyekre a sertéshúságazatban export-visszatérítés nyújtható;

mivel a 2331/97/EK rendelet I. mellékletében szereplő termékkódokat összhangba kell hozni a 3846/87/EGK rendelet 1998. március 4-től alkalmazandó legutóbbi módosításaival;

mivel az e rendeletben előírt intézkedések összhangban vannak a Sertéshúspiaci Irányítóbizottság véleményével,

ELFOGADTA EZT A RENDELETET:

1. cikk

A 2331/97/EK rendelet I. mellékletében, az "160100919100" és az "160100999100" termékkód helyébe az "160100919000" és az "160100999190" kód lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. április 1-jén.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 282., 1975.11.1., 1. o.

[3] HL L 323., 1997.11.26., 19. o.

[4] HL L 55., 1998.2.25., 1. o.

[5] HL L 366., 1987.12.24., 1. o.

--------------------------------------------------
A Bizottság 202/98/EK rendelete

(1998. január 26.)

a Szerződés II. mellékletében nem szereplő árukra vonatkozó kiviteli eljárás alkalmazásához szükséges analitikai módszerek és más technikai jellegű rendelkezések megállapításáról szóló 4056/87/EGK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a Bizottság 2509/97/EK rendeletével [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel annak biztosítására, hogy a 3448/93/EGK tanácsi rendelet [3] hatálya alá tartozó áruk kivitelkor egységes bánásmódban részesüljenek az egész Közösségben, a 4056/87/EGK bizottsági rendeletnek [4] a tejzsírok meghatározására vonatkozó rendelkezéseit módosítani kell;

mivel az ilyen vizsgálatokért felelős laboratóriumok által végzett kutatások és vizsgálatok azt mutatják, hogy az 1. cikkben megállapított eljárás a legmegfelelőbb;

mivel az e rendeletben előírt rendelkezések összhangban vannak a Vámkódex Bizottság Vám- és Statisztikai Nómenklatúra Részlege véleményével,

ELFOGADTA EZT A RENDELETET:

1. cikk

A 4056/87/EGK rendelet 2. cikkének 3. pontja helyébe a következő szöveg lép:

"(3) Tejzsírtartalom

A tejzsírtartalom meghatározásához petroléterrel történő oldószeres kivonáson alapuló módszert kell alkalmazni, amelyet sósavval történő hidrolízis előz meg, és a zsírsavak metil-észtereinek gázkromatográfiája követ. Ha a tejzsírok jelenlétét kimutatták, százalékos részarányukat a metil-butirát százalékos koncentrációját 25-tel szorozva, a szorzatot az áruk teljes zsírtartalmának tömegszázalékával szorozva és 100-zal osztva kell kiszámítani."

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1998. január 26-án.

a Bizottság részéről

Mario Monti

a Bizottság tagja

[1] HL L 345., 1997.12.16., 44. o.

[2] HL L 256., 1987.9.7., 1. o.

[3] HL L 318., 1993.12.20., 18. o.

[4] HL L 379., 1987.12.31., 29. o.

--------------------------------------------------